Els Moros i Cristians protagonitzen la tradicional Conquesta del Castell
03/09/2003 13:38:00

# Els Moros i Cristians protagonitzen la tradicional Conquesta del Castell

*   03/09/2003 13:38:00
*   [Imprimir](#)
*   Compartir
*    https://www.alaquas.org/documento.asp?id\_do=8743

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8743%2F0&title=Ajuntament%20d%27Alaqu%C3%A0s.%20Premsa.Els%20Moros%20i%20Cristians%20protagonitzen%20la%20tradicional%20Conquesta%20del%20Castell)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8743/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8743/8743_Form_4.jpg)](https://www.alaquas.org/ficheros/documentos/2003/2/8743/8743_Form_10.jpg "<a href='https://www.alaquas.org/ficheros/documentos/2003/2/8743/8743_Form_10.jpg' target=_blank><i class='fa fa-external-link' aria-hidden='true'></i>.Els Moros i Cristians protagonitzen la tradicional Conquesta del Castell</a>")

Enguany com a novetat, els Moros i Cristians d'Alaquàs des del balcó del Castell d'Alaquàs

Els Moros i Cristians d'Alaquàs van protagonitzar el dimarts 2 de setembre la tradicional Conquesta del Castell, aquesta vegada des de dintre del monument històric, en concret des del balcó que dóna a la plaça de la Constitució.

L'acte va començar a les 21 hores amb una desfilada pels carrers d'Alaquàs a càrrec de totes les tropes mores i cristianes participants. Les tropes cristianes, formades per la _Filà_ Els Almogàvers, la _Filà_ Sangonereta, la _Filà_ l'Albàbega, la _Filà_ El Penó de la Conquesta i la _Filà_ la Rialla van eixir de la porta de l'Ajuntament d'Alaquàs i van desfilar pel carrer Major.

Per la seua banda, les tropes mores, formades per les _filaes_ Els Alcassàbars, la _Filà_ Tuareg, la _Filà_ La Haima, la _Filà_ Al-Azrak, la _Filà_ Els Ollers, la _Filà_ El Cresol, la _Filà_ La Lluna i la _Filà_ El Cobertís, van iniciar el seu recorregut al col·legi públic González Gallarza fins arribar a la plaça de la Constitució on va començar l'espectacle.

En arribar al Castell va començar la tradicional lluita entre els dos bans amb la fi de conquestar la ciutat. Aquesta vegada, la conquesta ha estat protagonitzada per la Capitania Cristiana _Filà_ Els Almogàvers d'Alaquàs i la Capitania Mora _Filà_ Els Alcàssabars. Com mana la tradició, enguany li ha tocat als cristians ser els triomfadors de la conquesta. L'acte, amb el discurs del capità cristià d'enguany, va finalitzar al balcó del Castell d'Alaquàs.

Els actes festius dels Moros i Cristians d'Alaquàs continuaran el divendres 5 de setembre amb la tradicional Nit de l'Olla i el dissabte 6 de setembre amb l'_Entrà_ de Moros i Cristians.